[{"text_idx": "#000003", "text": "So\u0303ja 103 pa\u0308ev: Ukraina teatas Vene so\u0303jalaevade to\u0303rjumisest 100 km kaugusele rannikust"}, {"text_idx": "#000005", "text": "Ukraina kaitseministeeriumi teatel on riigi va\u0308ed to\u0303rjunud Vene so\u0303jalaevad Musta mere looderannikult 100 kilomeetri kaugusele. U\u0308hendkuningriigil on plaanis saata Ukrainasse pikamaa-raketisu\u0308steeme, ehkki Venemaa hoiatas, et kui la\u0308a\u0308neriigid selliseid su\u0308steeme Ukrainasse saadavad, vo\u0303tab Venemaa seal ette uued sihtma\u0308rgid."}, {"text_idx": "#000006", "text": "Oluline 6. juunil kell 21.50:"}, {"text_idx": "#000007", "text": "- Ukraina presidendi no\u0303uniku so\u0303nul vajab riik Venemaa alistamiseks 60 mitmikraketiheitjat \u2013 palju rohkem kui Suurbritannia ja USA on seni lubanud;"}, {"text_idx": "#000008", "text": "- Ukraina kaitseministeeriumi teatel to\u0303rjusid riigi relvajo\u0303ud Venemaa so\u0303jalaevad Ukraina Musta mere looderannikust 100 kilomeetri kaugusele;"}, {"text_idx": "#000009", "text": "- Mariupoli ametnik: okupatsioonivo\u0303imude so\u0303nul vo\u0303ib linnas puhkeda koolerapuhang;"}, {"text_idx": "#000011", "text": "- venelased teatasid ru\u0308nnakust Ukraina so\u0303java\u0308e remondipunktile Harkivis;"}, {"text_idx": "#000012", "text": "- venelased tegid Severodonetskis vasturu\u0308nnaku, ukrainlaste positsioon ohus;"}, {"text_idx": "#000013", "text": "- U\u0308hendkuningriik tarnib Ukrainale pikamaa-raketisu\u0308steeme;"}, {"text_idx": "#000014", "text": "- Lo\u0303sso\u0303ts\u030canskist evakueeriti sadakond inimest;"}, {"text_idx": "#000016", "text": "- Venemaa kasutab Ukrainas variva\u0308gesid, et oma regulaararmeed kaotustest sa\u0308a\u0308sta;"}, {"text_idx": "#000018", "text": "- Ukraina kaitsejo\u0303udude igapa\u0308evase hinnangu kohaselt kaotas Venemaa viimase o\u0308o\u0308pa\u0308evaga umbes sada so\u0303java\u0308elast, viis tanki, kaheksa soomukit ning 35 autot ja muud so\u0303idukit."}, {"text_idx": "#000019", "text": "Ukraina vajab juurde oluliselt rohkem mitmikraketiheitjaid"}, {"text_idx": "#000020", "text": "Ukraina vajab 60 mitmikraketiheitjat \u2013 palju rohkem kui Suurbritannia ja USA on seni lubanud \u2013, et ta saaks Venemaa alistada, u\u0308tles Ukraina presidendi abi."}, {"text_idx": "#000021", "text": "Presidendi staabiu\u0308lema no\u0303unik Oleksii Arestovits\u030c u\u0308tles Guardianile, et kuigi tema arvates on raketiheitjad \"ma\u0308ngu muutev relv\", pole piisavalt panustatud, et so\u0303ja kurssi muuta. \"Mida va\u0308hemaks meid ja\u0308a\u0308b, seda hullemaks meie olukord la\u0308heb. Meie mehed langevad ja\u0308tkuvalt ja kaotame ja\u0308tkuvalt oma positsioone, samal ajal, kui ku\u0308mnete su\u0308steemidega riigid otsustavad Ukrainale annetada ainult neli vo\u0303i viis mitmikraketiheitjat,\" u\u0308tles Arestovits\u030c."}, {"text_idx": "#000022", "text": "Arestovits\u030c lisas, et Ukraina vajab palju rohkem mitmikraketiheitjaid. \"Kui me saame neid su\u0308steeme 60 tu\u0308kki, siis kaotavad venelased igasuguse vo\u0303ime kuhugi edasi liikuda. Kui saame 40, liiguvad nad edasi, kuigi va\u0308ga aeglaselt ja suurte kaotustega, kui saame 20, siis ja\u0308tkavad nad edasiliikumist suuremate ohvritega kui praegu,\" so\u0303nas Arestovits\u030c."}, {"text_idx": "#000023", "text": "Rahvusvahelise strateegiliste uuringute instituudi andmetel on USA armeel 363 Himari ja 225 M270 mitmikraketiheitjat ning USA merejalava\u0308elastel veel 47, samas kui Suurbritannial on 35 M270 versiooni \u2013 mis na\u0308itab, et vo\u0303imekus tarnida Ukrainasse rohkem mitmikraketiheitjaid on olemas."}, {"text_idx": "#000024", "text": "Ukraina: Vene so\u0303jalaevad on Mustal merel 100 km kaugusele to\u0303rjutud"}, {"text_idx": "#000025", "text": "Ukraina relvajo\u0303udude teatel on nad to\u0303rjunud Vene so\u0303jalaevad enam kui 100 kilomeetri kaugusele Ukraina Musta mere rannikust, kus Venemaa laevad on juba na\u0308dalaid mereblokaadi teinud."}, {"text_idx": "#000026", "text": "\"Meie aktiivne tegevus vaenlase merejo\u0303udude alistamiseks on to\u0303rjunud Venemaa Musta mere laevastiku u\u0308he laevade ru\u0308hma Ukraina rannikult tagasi,\" teatas Ukraina kaitseministeerium sotsiaalmeedias."}, {"text_idx": "#000027", "text": "\"Me oleme vo\u0303tnud Venemaa laevastikult a\u0308ra nende ta\u0308ieliku kontrolli Musta mere loodeosa u\u0308le, millest on saanud \"hall tsoon\",\" teatas ministeerium ja lisas, et Venemaa pu\u0308u\u0308ab seal parasjagu kontrolli tagasi saada."}, {"text_idx": "#000029", "text": "Ukraina mereva\u0308el on ka varem olnud teatavat edu Mustal merel, na\u0308iteks lasid Ukraina va\u0308ed enda kinnitusel po\u0303hja Venemaa Musta mere laevastiku lipulaeva Moskva."}, {"text_idx": "#000031", "text": "Mariupoli ametnik: linnas vo\u0303ib puhkeda koolerapuhang"}, {"text_idx": "#000032", "text": "Mariupoli linnapea no\u0303uniku Petro Andrjus\u030cts\u030cenko so\u0303nul panevad venelased Mariupoli karantiini, kuna seal vo\u0303ib puhkeda koolerapuhang."}, {"text_idx": "#000033", "text": "\"Me na\u0308eme linna sulgumas. Okupeerivad vo\u0303imud mainivad linnas so\u0303na \"koolera\",\" u\u0308tles Andrjus\u030cts\u030cenko Ukraina televisioonile."}, {"text_idx": "#000034", "text": "Mitu kuud pommitamise all kannatanud Mariupol langes mais Vene va\u0308gede ka\u0308tte."}, {"text_idx": "#000035", "text": "Andrjus\u030cts\u030cenko so\u0303nul on humanitaarolukord Mariupolis u\u0308ha kehvem, kuna linnas on puudus toidust ja veest."}, {"text_idx": "#000036", "text": "Vene riigimeedia kinnitas kindral Kutuzovi hukkumist"}, {"text_idx": "#000038", "text": "Kiievi teatel on Ukrainas hukkunud 12 vene kindralit ning la\u0308a\u0308ne luureteenistuste so\u0303nul on vene kindraleid hukkunud va\u0308hemalt seitse. Kolm kindralit, kelle hukkumisest Ukraina on teatanud on samas hiljem elusana va\u0308lja ilmunud. Kummagi riigi va\u0308iteid ei ole vo\u0303imalik so\u0303ltumatult kinnitada."}, {"text_idx": "#000039", "text": "Venemaa teatas uuest ru\u0308nnakust Harkivis"}, {"text_idx": "#000040", "text": "Vene Kaitseministeerium andis teada ru\u0308nnakust Ukraina so\u0303jatehnika remondipunktile Harkivis. Samuti teatasid venelased u\u0308he Ukraina ha\u0308vituslennuki allatulistamisest. Vene kaitseministeeriumi va\u0308iteid ei ole vo\u0303imalik so\u0303ltumatult kinnitada."}, {"text_idx": "#000041", "text": "Vene va\u0308ed on Severodonetskis teinud uue vasturu\u0308nnaku. Luhanski oblasti so\u0303jalise administratsiooni juhi Serhi Haidai so\u0303nul ja\u0308tkuvad Severodonetskis va\u0308ga a\u0308gedad lahingud. Hiljuti suutsid Ukraina va\u0308ed suure vasturu\u0308nnakuga vabastada peaaegu poole Severodonetskist, kuid Ukraina va\u0308gede olukord on taas halvenemas, so\u0303nas Haidai."}, {"text_idx": "#000042", "text": "Haidai so\u0303nul kasutavad venelased po\u0303letatud maa taktikat ning linna ja\u0308a\u0308nud 15 000 tsiviilisiku evakueerimine on muutunud vo\u0303imatuks. Peale selle on sama palju tsiviilisikuid lo\u0303ksus Lo\u0303sso\u0303ts\u030canskis. Venelased pommitavad praegu intensiivselt Bahmuti ja Lo\u0303sso\u0303ts\u030canski vahelist teed."}, {"text_idx": "#000043", "text": "U\u0308hendkuningriigi luure: Vene ru\u0308nnak Kiievile on pu\u0308u\u0308e takistada la\u0308a\u0308ne relvatarneid"}, {"text_idx": "#000044", "text": "Pu\u0308hapa\u0308eva hommikul tegi Venemaa raketiru\u0308nnaku Kiievi raudteetaristu vastu. U\u0308hendkuningriigi so\u0303java\u0308eluure so\u0303nul oli see katse takistada relvatarneid Ukraina u\u0308ksustele."}, {"text_idx": "#000046", "text": "Venemaa on to\u0303ena\u0308oliselt viinud mitu o\u0303huto\u0303rjerelva Maosaarele, sh SA-15 ja SA-22 relvasu\u0308steemid. To\u0303ena\u0308oliselt on o\u0303hukaitsesu\u0308steemid mo\u0303eldud katma Maosaare la\u0308histel tegutsevaid Vene merealuseid, millega Venemaa jo\u0303ustab blokaadi Ukraina sadamate vastu."}, {"text_idx": "#000047", "text": "Ukraina peastaabi so\u0303nul suudeti u\u0308ks rakett alla tulistada, kuid u\u0308leja\u0308a\u0308nud tabasid taristuobjekte Kiievi po\u0303hjaosas. Ukraina siseministri no\u0303uniku so\u0303nul tabasid raketid u\u0308hte so\u0303java\u0308eobjekti ja u\u0308hte tsiviilobjekti. Reisirongiliiklust ru\u0308nnak ei takistanud."}, {"text_idx": "#000048", "text": "U\u0308hendkuningriik kavatseb Ukrainale tarnida pikamaa-raketisu\u0308steeme hoolimata Venemaa hoiatusest, et kui La\u0308a\u0308neriigid tarnivad Ukrainale pikamaarakette, vo\u0303tab Venemaa seal ette uued sihtma\u0308rgid."}, {"text_idx": "#000049", "text": "U\u0308hendkuningriigil on plaanis Ukrainale saata mitmikraketiheitjaid M270, mille lennukaugus lubab nendega purustada Venemaa suurtu\u0308kiva\u0308e, mis parasjagu Ida-Ukraina sihtma\u0308rke pommitab."}, {"text_idx": "#000051", "text": "Lo\u0303sso\u0303ts\u030canski linnast o\u0303nnestus evakueerida umbes sada inimest, teatab kuberner Serhi Haidai. Lo\u0303sso\u0303ts\u030canski kaksiklinnast, teiselpool Siversko\u0303i Donetsi jo\u0303ge asuvast Severodonetskist aga inimesi evakueerida ei o\u0303nnestunud, sest linna sees ka\u0308ivad a\u0308gedad lahingud Ukraina ja Vene va\u0308gede vahel."}, {"text_idx": "#000052", "text": "Severodonetskis viibib ja\u0308tkuvalt umbes 15 000 tsiviilisikut. Vene va\u0308ed on na\u0308dalate kaupa u\u0308ritanud mo\u0303lemat linna muust Ukrainast a\u0308ra lo\u0303igata, seni pole need katsed vilja kandnud. Tsiviilisikute evakueerimine aga lo\u0303petati mo\u0308o\u0308dunud na\u0308dalal, kui pommirahes sai surma u\u0308ks ajakirjanik."}, {"text_idx": "#000053", "text": "USA on saatnud hoiatuse 14 Aafrika riigile, et la\u0308hiajal pu\u0308u\u0308ab Venemaa neile to\u0303ena\u0308oliselt mu\u0308u\u0308a Ukrainast varastatud vilja."}, {"text_idx": "#000054", "text": "Venemaa Musta mere sadamatest on va\u0308ljunud mitu kaubalaeva, luureandmete kohaselt on nende pardal Ukrainast kokkuriisutud vili."}, {"text_idx": "#000056", "text": "Venemaa pu\u0308u\u0308ab separatistide u\u0308ksusi kasutades oma regulaararmeed sa\u0308a\u0308sta"}, {"text_idx": "#000057", "text": "Ukraina vasturu\u0308nnakud Severodonetskis vo\u0303tavad Vene va\u0308gede seni saavutatud hoo peagi maha, na\u0308itavad U\u0308hendkuningriigi luureandmed."}, {"text_idx": "#000058", "text": "Luureandmeist ilmneb ka, et Venemaa on Severodonetski ru\u0308ndamisel va\u0308ga so\u0303ltuv Luhanski separatistide reservist. U\u0308leo\u0308o\u0308 relvade alla kamandatud Luhanski separatistid on aga halvasti va\u0308lja o\u0303petatud ja kehvasti varustatud ning neil puudub Vene va\u0308gede rasketehnika."}, {"text_idx": "#000059", "text": "Separatistlikke vo\u0303itlejaid kasutab Venemaa U\u0308hendkuningriigi luure hinnangul aga seepa\u0308rast, et mitte tekitada kaotusi oma so\u0303java\u0308ele, kus niigi madal vo\u0303itlustahe seela\u0308bi veel oluliselt langeks."}, {"text_idx": "#000062", "text": "Zelenski ta\u0308nas so\u0303dureid suurepa\u0308rase to\u0308o\u0308 ja teenistuse, ko\u0303igi ukrainlaste ning Ukraina riigi kaitsmise eest. Samuti pidas Zelenski leinaminuti langenud so\u0303durite ma\u0308lestuseks."}, {"text_idx": "#000064", "text": "Zelenski teatas visiidile ja\u0308rgnenud videopo\u0308o\u0308rdumises, et on ko\u0303igi rindejoonel kohatud so\u0303durite u\u0308le va\u0308ga uhke."}, {"text_idx": "#000066", "text": "Ukraina kaitsejo\u0303udude peastaap avaldas esmaspa\u0308eval tavapa\u0308rase hinnangu Venemaa senistele kaotustele so\u0303jas alates selle algusest 24. veebruaril:"}, {"text_idx": "#000067", "text": "- elavjo\u0303ud umbes 31 250 (vo\u0303rdlus eelmise pa\u0308evaga + 100);"}, {"text_idx": "#000068", "text": "- jalava\u0308e lahingumasinad 3400 (+8);"}, {"text_idx": "#000069", "text": "- mobiilsed raketilaskesu\u0308steemid (MLRS) 207 (+0);"}, {"text_idx": "#000070", "text": "- operatiivtaktikalised droonid 551 (+3);"}, {"text_idx": "#000071", "text": "- autod ja muud so\u0303idukid, sealhulgas ku\u0308tuseveokid umbes 2395 (+35);"}, {"text_idx": "#000072", "text": "Vene va\u0308ed kandsid viimase o\u0308o\u0308pa\u0308eva jooksul suurimaid kaotusi Slovjanski suunal."}, {"text_idx": "#000073", "text": "Ukraina enda kaotuste kohta samasuguse regulaarsusega andmeid ei avalda."}, {"text_idx": "#000078", "text": "So\u0303ja 409. pa\u0308ev: Venemaa u\u0308ritab endiselt murda kogu Ukraina kaitset"}, {"text_idx": "#000079", "text": "Taro: viimane na\u0308dal on toonud Severodonetski juures muutused"}, {"text_idx": "#000083", "text": "Venemaa sportlased saavad Pariisi paraolu\u0308mpial osaleda"}, {"text_idx": "#000084", "text": "Suri USA senaator Dianne Feinstein"}, {"text_idx": "#000090", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000093", "text": "Briti ko\u0303rgeima so\u0303java\u0308elase so\u0303nul hoiab Ukraina so\u0303jas initsiatiivi"}, {"text_idx": "#000094", "text": "Rootsi vo\u0303ib saata kuritegelike jo\u0303ukudega vo\u0303itlema so\u0303java\u0308e"}, {"text_idx": "#000096", "text": "Kaljulaid: Reformierakond kutsus mind oma ridades kandideerima"}, {"text_idx": "#000097", "text": "Uuel aastal kergitavad ku\u0308tuse hinda nii ka\u0308ibemaksu- kui ka aktsiisito\u0303us"}, {"text_idx": "#000098", "text": "Vanasadama liini hakkab Tallinnas so\u0303itma praegune tramm nr 2"}, {"text_idx": "#000099", "text": "Ko\u0303lvart erakonnast lahkujatest: Karilaid isegi ei vastanud mu ko\u0303nedele"}, {"text_idx": "#000100", "text": "Reede pa\u0308rastlo\u0303unal hakkab saartest alates sadama"}, {"text_idx": "#000101", "text": "Mu\u0308u\u0308t vo\u0303i to\u0303de: ku\u0308lma kivi peal istudes saab po\u0303iepo\u0303letiku"}, {"text_idx": "#000110", "text": "Slovakkia valimised vo\u0303ivad muuta riigi va\u0308lispoliitikat"}, {"text_idx": "#000111", "text": "Vene va\u0308ed rajavad Zaporiz\u030cz\u030cja oblastis uusi kaitseliine"}, {"text_idx": "#000112", "text": "Rahapuuduse to\u0303ttu pole neljarajaliste maanteede va\u0308ljaehitamine 2030. aastaks vo\u0303imalik"}, {"text_idx": "#000114", "text": "Laupa\u0308eval sajab mitmel pool hoovihma"}, {"text_idx": "#000115", "text": "Hiina ostis suure koguse Ukraina teravilja"}, {"text_idx": "#000116", "text": "To\u0308o\u0308pakkumiste arv on aastaga oluliselt va\u0308henenud"}, {"text_idx": "#000117", "text": "Soome valitsus kavatseb reformida pensionisu\u0308steemi"}, {"text_idx": "#000118", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000119", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]